钦定古今图书集成/理学汇编/文学典/第151卷 > 《遇灾陈言疏序》蔡懋德
## 钦定古今图书集成/理学汇编/文学典/第151卷 > 《遇灾陈言疏序》蔡懋德

“经生家覃精孔、《孟》为先资，甫成进士，则刍狗之。若夫
学孔、孟之学而期致治平之用，天下之大，未可谓遂
无其人也。进士服官，上之树功名，殚职业，次则躐华
显，温饱妻孥。若夫事尧、舜之主，而愿救生民之苦，天
下之大，亦未可谓遂无其人也。懋德自释褐来，浮沉
外寮廿有馀年，未敢过自菲薄。所恨赋质既弱，且才”
复谫劣，无能乘时报主，而淑孔孟救生民一念，尝自
耿耿不能寐也。戊寅八月初九日，皇上以灾异三见，
下诏省过，与臣民共新。懋德耿耿一念浡动，且义与
强事共安危。因深思本计，立草《法祖改过、治平大道》
二疏入告，至九月初三日，始得拜发。初九日银台转
奏首疏，十一日银台转奏第二疏，而懋德耿耿一念
犹未已复草天心立转，至易一疏，于十八日拜发。比
草三疏时，实未暇有第二念也。是日，前二疏皆得旨，
二十五日奏第三疏，十月初一日得旨：“嗣自羽书调
援，贷饷御敌，倥偬无虚晷。迨己卯初夏入城，幸保安
堵。顾追维《客秋》三奏，迂愚狂戆，无当事机。仰荷主圣
高厚优容，而懋德耿”耿一念，益跼蹐不能自宁。尚跂
予同心交相黾勉焉。以孔、孟之学，事尧舜之主，救生
民而臻平治，不亦休乎！懋德，孤逖小臣也。爰明耿耿
本念，并纪《疏发》先后月日，以质之天下后世云尔。